जल्द ही जारी होगा 150 रुपये का सिक्का  
देश में कराधान के 150 वर्ष पूरे होने के मौके पर 150 रुपये के सिक्के जारी किए जाएंगे।
देश में सिक्का ढलाई के इतिहास में पहली बार सरकार 150 रुपये के सिक्के जारी करेगी। देश में कराधान के 150 वर्ष पूरे होने के मौके पर 150 रुपये के सिक्के जारी किए जाएंगे।  ये विशेष सिक्के वित्त मंत्री प्रणब मुखर्जी द्वारा बजट भाषण से पहले जारी किए जाएंगे। आयकर विभाग का 150 वर्ष 2010 में पूरा हो गया। विभाग ने 1860 में काम करना शुरू किया था।  वित्त मंत्रालय के आर्थिक मामलों के विभाग ने हाल ही में एक अधिसूचित किया कि पहली बार सरकार द्वारा 150 रुपये के सिक्कों की ढलाई की जा रही है। ये सिक्के चांदी, तांबा, निकेल एवं जस्ता से बने होंगे और इन पर एक ओर सत्यमेव जयते और भारत की डिजाइन होगी तो दूसरी तरफ मधुमक्खी के साथ चाणक्य एवं कमल के प्रतीक होंगे।